**Κόνιτσα 19/05/2020**

**ΔΕΛΤΙΟ ΤΥΠΟΥ**

ΔΗΜΟΣ ΚΟΝΙΤΣΑΣ: ΣΤΗΡΙΖΟΥΜΕ ΤΗΝ ΤΟΠΙΚΗ ΑΓΟΡΑ – ΚΕΡΔΙΖΟΥΜΕ ΟΛΟΙ

Οι τοπικές επιχειρήσεις του Δήμου Κόνιτσας στηρίζουν την ανακύκλωση

Ο Δήμαρχος κ. Νικόλαος Εξάρχου πραγματοποίησε την Πέμπτη 14 Μαΐου επίσκεψη στις τοπικές επιχειρήσεις του Δήμου Κόνιτσας**,** με αφορμή την έναρξη της δημοτικής πλατφόρμας ανακύκλωσης [Followgreen.gr/konitsa](http://www.followgreen.gr/konitsa), στις 21 Μαΐου. Οιεπιχειρήσεις ενημερώθηκαν για τα οφέλη συμμετοχής τους στο Followgreen και ήδη αρκετές έχουν ανταποκριθεί στο κάλεσμα του Δήμου.

Το Followgreen εκτός από μέσο περιβαλλοντικής ευαισθητοποίησης, αποτελεί και ένα σημαντικό εργαλείο δωρεάν προβολής των τοπικών επιχειρήσεων, καθώς δίνει κίνητρο στους δημότες να επιλέξουν την τοπική αγορά εξαργυρώνοντας πόντους σε προσφορές προϊόντων ή/και υπηρεσιών των επιχειρήσεων του Δήμου μας.

Οι δημότεςδημιουργώντας δωρεάν έναν λογαριασμό ([Followgreen.gr/konitsa/account/register](http://www.followgreen.gr/konitsa/account/register)), έχουν τη δυνατότητα να συγκεντρώνουν πόντους επιβράβευσης με απλό και διασκεδαστικό τρόπο, είτε μέσω της ανακύκλωσης που πραγματοποιούν σε συγκεκριμένες δομές του Δήμου, είτε μέσω του ενημερωτικού υλικού της διαδικτυακής πλατφόρμας σε άρθρα, βίντεο, κουίζ και green missions.

Στο πλαίσιο αυτό, ο Δήμος καλεί όλες τις επιχειρήσεις να ενταχθούν στη δημοτική πλατφόρμα παρέχοντας μία οποιαδήποτε προσφορά για μια υπηρεσία ή/και ένα προϊόν, αποστέλλοντας ηλεκτρονικά το αίτημά τους στο email: [offers@followgreen.gr](mailto:offers@followgreen.gr) .

Στόχος του Δήμου μας είναι η ευαισθητοποίηση και η επιβράβευση των πολιτών, με την ταυτόχρονη στήριξη της τοπικής αγοράς.